בראשית פרק יז: ברית המילה ושינוי השם

מבוא

בפרק י"ז מתגלה הקב"ה אל אברם וכורת עמו ברית, מצווה אותו על ברית המילה, משנה את שמותיהם של "אברם" ו"שרי" ל"אברהם" ול"שרה" ומבשר לאברהם על הבן העתיד להיוולד לו **משרה**.

|  |
| --- |
| הבטחות ה' לאברהם |

בתחילת פרק יז ה' מתגלה שוב לאברהם ומבשר לו שוב על הדברים שהוא יזכה לקבל בעתיד מאת ה'. אולם זו כבר הפעם **החמישית** שה' מתגלה אליו ומבשר לו על העתיד המזהיר המצפה לו. בהמשך בפרק כב, מיד לאחר עקידת יצחק, אברהם יזכה להתגלות נוספת של ה' - התגלות **שישית**. לפניך **שש ההתגלויות** וההבטחות של ה' לאברהם - באלו דברים הוא יזכה בעתיד. עיין בשש התגלויות, והשלם את הטבלה שמבואת בסוף היחידה - שאלה 8.

(1) פרק יב - הציווי "לך לך מארצך"

(ב) וְאֶעֶשְׂךָ לְגוֹי גָּדוֹל וַאֲבָרֶכְךָ וַאֲגַדְּלָה שְׁמֶךָ וֶהְיֵה בְּרָכָה: (ג) וַאֲבָרֲכָה מְבָרְכֶיךָ וּמְקַלֶּלְךָ אָאֹר וְנִבְרְכוּ בְךָ כֹּל מִשְׁפְּחֹת הָאֲדָמָה... (ז) וַיֵּרָא ה' אֶל אַבְרָם וַיֹּאמֶר לְזַרְעֲךָ אֶתֵּן אֶת הָאָרֶץ הַזֹּאת...

(2) פרק יג - אחרי הפרידה מלוט

(יד) וַה' אָמַר אֶל אַבְרָם אַחֲרֵי הִפָּרֶד לוֹט מֵעִמּוֹ שָׂא נָא עֵינֶיךָ וּרְאֵה מִן הַמָּקוֹם אֲשֶׁר אַתָּה שָׁם צָפֹנָה וָנֶגְבָּה וָקֵדְמָה וָיָמָּה: (טו) כִּי אֶת כָּל הָאָרֶץ אֲשֶׁר אַתָּה רֹאֶה לְךָ אֶתְּנֶנָּה וּלְזַרְעֲךָ עַד עוֹלָם: (טז) וְשַׂמְתִּי אֶת זַרְעֲךָ כַּעֲפַר הָאָרֶץ אֲשֶׁר אִם יוּכַל אִישׁ לִמְנוֹת אֶת עֲפַר הָאָרֶץ גַּם זַרְעֲךָ יִמָּנֶה: (יז) קוּם הִתְהַלֵּךְ בָּאָרֶץ לְאָרְכָּהּ וּלְרָחְבָּהּ כִּי לְךָ אֶתְּנֶנָּה:

(3) פרק טו - המחזה שלפני ברית בין הבתרים

(ה) וַיּוֹצֵא אֹתוֹ הַחוּצָה וַיֹּאמֶר הַבֶּט נָא הַשָּׁמַיְמָה וּסְפֹר הַכּוֹכָבִים אִם תּוּכַל לִסְפֹּר אֹתָם וַיֹּאמֶר לוֹ כֹּה יִהְיֶה זַרְעֶךָ:

(4) פרק טו - ברית בין הבתרים

(יח) בַּיּוֹם הַהוּא כָּרַת ה' אֶת אַבְרָם בְּרִית לֵאמֹר לְזַרְעֲךָ נָתַתִּי אֶת הָאָרֶץ הַזֹּאת מִנְּהַר מִצְרַיִם עַד הַנָּהָר הַגָּדֹל נְהַר פְּרָת:

(יט) אֶת הַקֵּינִי וְאֶת הַקְּנִזִּי וְאֵת הַקַּדְמֹנִי: [...] וְאֶת הַיְבוּסִי

(5) בראשית יז - התגלות ה' לפני מצוות ברית המילה

(א) וַיְהִי אַבְרָם בֶּן תִּשְׁעִים שָׁנָה וְתֵשַׁע שָׁנִים וַיֵּרָא ה' אֶל אַבְרָם וַיֹּאמֶר אֵלָיו אֲנִי אֵל שַׁדַּי הִתְהַלֵּךְ לְפָנַי וֶהְיֵה תָמִים: (ב) וְאֶתְּנָה בְרִיתִי בֵּינִי וּבֵינֶךָ וְאַרְבֶּה אוֹתְךָ בִּמְאֹד מְאֹד: (ג) וַיִּפֹּל אַבְרָם עַל פָּנָיו וַיְדַבֵּר אִתּוֹ אֱלֹהִים לֵאמֹר: (ד) אֲנִי הִנֵּה בְרִיתִי אִתָּךְ וְהָיִיתָ לְאַב הֲמוֹן גּוֹיִם: (ה) וְלֹא יִקָּרֵא עוֹד אֶת שִׁמְךָ אַבְרָם וְהָיָה שִׁמְךָ אַבְרָהָם כִּי אַב הֲמוֹן גּוֹיִם נְתַתִּיךָ: (ו) וְהִפְרֵתִי אֹתְךָ בִּמְאֹד מְאֹד וּנְתַתִּיךָ לְגוֹיִם וּמְלָכִים מִמְּךָ יֵצֵאוּ: (ז) וַהֲקִמֹתִי אֶת בְּרִיתִי בֵּינִי וּבֵינֶךָ וּבֵין זַרְעֲךָ אַחֲרֶיךָ לְדֹרֹתָם לִבְרִית עוֹלָם לִהְיוֹת לְךָ לֵאלֹהִים וּלְזַרְעֲךָ אַחֲרֶיךָ: (ח) וְנָתַתִּי לְךָ וּלְזַרְעֲךָ אַחֲרֶיךָ אֵת אֶרֶץ מְגֻרֶיךָ אֵת כָּל אֶרֶץ כְּנַעַן לַאֲחֻזַּת עוֹלָם וְהָיִיתִי לָהֶם לֵאלֹהִים:

(6) פרק כב - אחרי עקידת יצחק

(טז) וַיֹּאמֶר בִּי נִשְׁבַּעְתִּי נְאֻם ה' כִּי יַעַן אֲשֶׁר עָשִׂיתָ אֶת הַדָּבָר הַזֶּה וְלֹא חָשַׂכְתָּ אֶת בִּנְךָ אֶת יְחִידֶךָ: (יז) כִּי בָרֵךְ אֲבָרֶכְךָ וְהַרְבָּה אַרְבֶּה אֶת זַרְעֲךָ כְּכוֹכְבֵי הַשָּׁמַיִם וְכַחוֹל אֲשֶׁר עַל שְׂפַת הַיָּם וְיִרַשׁ זַרְעֲךָ אֵת שַׁעַר אֹיְבָיו: (יח) וְהִתְבָּרֲכוּ בְזַרְעֲךָ כֹּל גּוֹיֵי הָאָרֶץ עֵקֶב אֲשֶׁר שָׁמַעְתָּ בְּקֹלִי:

1. עיין בשש ההתגלויות שבהן ה' בישר לאברהם על הדברים הטובים שהוא יזכה לקבל בעתיד, וענה:

א. מה הן **שתי ההתחייבויות החדשות** של ה' כלפי אברהם, **בפרק יז,** שלא נאמרו לו לפני כן?

ב. מה **החידוש הגדול** בהתחייבויות של ה' כלפי אברהם, **בפרק כב**, אחרי עקידת יצחק?

|  |
| --- |
| ברית המילה |

ברית המילה - הציווי

בראשית יז

(ט) וַיֹּאמֶר אֱלֹהִים אֶל אַבְרָהָם וְאַתָּה אֶת בְּרִיתִי תִשְׁמֹר אַתָּה וְזַרְעֲךָ אַחֲרֶיךָ לְדֹרֹתָם:

(י) זֹאת בְּרִיתִי אֲשֶׁר תִּשְׁמְרוּ בֵּינִי וּבֵינֵיכֶם וּבֵין זַרְעֲךָ אַחֲרֶיךָ הִמּוֹל לָכֶם כָּל זָכָר:

(יא) וּנְמַלְתֶּם אֵת בְּשַׂר עָרְלַתְכֶם וְהָיָה לְאוֹת בְּרִית בֵּינִי וּבֵינֵיכֶם:

(יב) וּבֶן שְׁמֹנַת יָמִים יִמּוֹל לָכֶם כָּל זָכָר לְדֹרֹתֵיכֶם יְלִיד בָּיִת וּמִקְנַת כֶּסֶף מִכֹּל בֶּן נֵכָר אֲשֶׁר לֹא מִזַּרְעֲךָ הוּא:

(יג) הִמּוֹל יִמּוֹל יְלִיד בֵּיתְךָ וּמִקְנַת כַּסְפֶּךָ וְהָיְתָה בְרִיתִי בִּבְשַׂרְכֶם לִבְרִית עוֹלָם:

(יד) וְעָרֵל זָכָר אֲשֶׁר לֹא יִמּוֹל אֶת בְּשַׂר עָרְלָתוֹ וְנִכְרְתָה הַנֶּפֶשׁ הַהִוא מֵעַמֶּיהָ אֶת בְּרִיתִי הֵפַר: ס

1. עיין בפסוקים ט-יד, ופרט בטבלה הבאה את דיני המילה כפי שעולים מפסוקים אילו.

|  |  |
| --- | --- |
| א. מי חייב במילה?  |  (פרט שלושה דינים) |
| ב. כיצד מלים? | מסירים את בשר העורלה (יא) |
| ג. מתי מלים? |  |
| ד. מה דינו של מי שלא נימול? |  |

ברית המילה - הביצוע

בראשית יז

(כג) וַיִּקַּח אַבְרָהָם אֶת יִשְׁמָעֵאל בְּנוֹ וְאֵת כָּל יְלִידֵי בֵיתוֹ וְאֵת כָּל מִקְנַת כַּסְפּוֹ כָּל זָכָר בְּאַנְשֵׁי בֵּית אַבְרָהָם

 וַיָּמָל אֶת בְּשַׂר עָרְלָתָם **בְּעֶצֶם הַיּוֹם הַזֶּה** כַּאֲשֶׁר דִּבֶּר אִתּוֹ אֱלֹהִים:

(כד) וְאַבְרָהָם בֶּן תִּשְׁעִים וָתֵשַׁע שָׁנָה בְּהִמֹּלוֹ בְּשַׂר עָרְלָתוֹ:

(כה) וְיִשְׁמָעֵאל בְּנוֹ בֶּן שְׁלֹשׁ עֶשְׂרֵה שָׁנָה בְּהִמֹּלוֹ אֵת בְּשַׂר עָרְלָתוֹ:

(כו) **בְּעֶצֶם הַיּוֹם הַזֶּה** נִמּוֹל אַבְרָהָם וְיִשְׁמָעֵאל בְּנוֹ:

(כז) וְכָל אַנְשֵׁי בֵיתוֹ יְלִיד בָּיִת וּמִקְנַת כֶּסֶף מֵאֵת בֶּן נֵכָר נִמֹּלוּ אִתּוֹ: פ

רש"י בראשית יז, כו

בעצם היום - בו ביום שנצטוה, ביום ולא בלילה, לא נתיירא לא מן הגוים ולא מן הלצנים, ושלא יהיו אויביו ובני דורו אומרים אילו ראינוהו לא הנחנוהו למול ולקיים מצותו של מקום.

1. עיין בפסוקים כג-כז וברש"י על פסוק כג, וענה:

א. אילו שתי תכונות טובה על אברהם לומד רש"י מהמילים **ב"ּעֶצֶם הַיּוֹם הַזֶּה"**?

ב. **רשות -שאלת בקיאות:** היכן עוד מצינו אצל אברהם שהוא מיישם את אחת מן התכונות הללו?

|  |
| --- |
| שינוי השם |

שינו שמו של אדם ע"י הקב"ה איננו דבר סתמי, אלא יש לכך משמעות רבה **המשפיעה על אישיותו**, אופיו ותכונותיו של אותו אדם. יש במקרא מקרים ששינו השם איננו מוחלט, אלא האדם ממשיך להיקרא גם בשמו הקודם - כמו במקרה של יעקב, ששמו שונה מ"יעקב" ל"ישראל". במקרה של אברהם ושרה מדובר בשינוי **מוחלט וסופי**, עד כדי כך שהגמרא אומרת לגבי אברהם בברכות יב, ע"ב:

תני בר קפרא כל הקורא ל"אברהם" "אברם "עובר בעשה שנאמר: "והיה שמך אברהם" (בראשית יז)

 רבי אליעזר אומר עובר בלאו, שנאמר: "ולא יקרא עוד (את) שמך אברם" (בראשית יז).

אפשר ששינוי המוחלט של השם ל"אברהם" מבטא התחלה חדשה, וניתוק מוחלט מעברו. עוד יש לשים לב, ששרה היא **האישה** היחידה שאנו מכירים שה' משנה את שמה, ומברך אותה, מה שמעיד על מעמדה המיוחד. ננסה להבין מהו השינוי שחל באישיותם של אברהם ושרה בעקבות שינוי שמם ע"י הקב"ה.

|  |  |
| --- | --- |
| **אברהם** | **שרה** |
| **בראשית יז**(ג) וַיִּפֹּל אַבְרָם עַל פָּנָיו וַיְדַבֵּר אִתּוֹ אֱלֹהִים לֵאמֹר:(ד) אֲנִי הִנֵּה בְרִיתִי אִתָּךְ וְהָיִיתָ לְאַב הֲמוֹן גּוֹיִם:(ה**) וְלֹא יִקָּרֵא עוֹד אֶת שִׁמְךָ אַבְרָם וְהָיָה שִׁמְךָ אַבְרָהָם**  כִּי אַב הֲמוֹן גּוֹיִם נְתַתִּיךָ:(ו) וְהִפְרֵתִי אֹתְךָ בִּמְאֹד מְאֹד  וּנְתַתִּיךָ לְגוֹיִם וּמְלָכִים מִמְּךָ יֵצֵאוּ: | **בראשית יז** (טו) וַיֹּאמֶר אֱלֹהִים אֶל אַבְרָהָם   **שָׂרַי אִשְׁתְּךָ לֹא תִקְרָא אֶת שְׁמָהּ שָׂרָי כִּי שָׂרָה שְׁמָהּ**:(טז) וּבֵרַכְתִּי אֹתָהּ וְגַם נָתַתִּי מִמֶּנָּה לְךָ בֵּן  וּבֵרַכְתִּיהָ וְהָיְתָה לְגוֹיִם מַלְכֵי עַמִּים מִמֶּנָּה יִהְיוּ: |
| **⌧ רש"י בראשית יז, ה**כי אב המון גוים - לשון נוטריקון של שמו. | **רש"י בראשית יז טו**לא תקרא את שמה שרי - דמשמע שרי לי ולא לאחרים כי שרה סתם שמה, שתהא שרה על כל. |

1. עיין בפסוקים המובאים בטבלה ובדברי רש"י וענה:

א. מה המשמעות של השם החדש שניתן לאברהם ולשרה? כיצד מבחינה לשונית משמעות זו נובעת מן השם החדש?

ב. מה ניתן ללמוד מכך שהקב"ה משנה את השמות של **שניהם ובאותו זמן**?

1. **רשות - שאלת בקיאות:** פרט שמות של אנשים בתנ"ך אשר שמם שונה (לאו דווקא ע"י ה').

|  |
| --- |
| הנבואה הראשונה על הולדת יצחק ותגובת אברהם |

בראשית יז

(טו) וַיֹּאמֶר אֱלֹהִים אֶל אַבְרָהָם שָׂרַי אִשְׁתְּךָ לֹא תִקְרָא אֶת שְׁמָהּ שָׂרָי כִּי שָׂרָה שְׁמָהּ:

(טז) וּבֵרַכְתִּי אֹתָהּ וְגַם נָתַתִּי מִמֶּנָּה לְךָ בֵּן וּבֵרַכְתִּיהָ וְהָיְתָה לְגוֹיִם מַלְכֵי עַמִּים מִמֶּנָּה יִהְיוּ:

(יז) וַיִּפֹּל אַבְרָהָם עַל פָּנָיו וַיִּצְחָק וַיֹּאמֶר בְּלִבּוֹ הַלְּבֶן מֵאָה שָׁנָה יִוָּלֵד וְאִם שָׂרָה הֲבַת תִּשְׁעִים שָׁנָה תֵּלֵד:

(יח) וַיֹּאמֶר אַבְרָהָם אֶל הָאֱלֹהִים לוּ יִשְׁמָעֵאל יִחְיֶה לְפָנֶיךָ:

(יט) וַיֹּאמֶר אֱלֹהִים אֲבָל שָׂרָה אִשְׁתְּךָ יֹלֶדֶת לְךָ בֵּן וְקָרָאתָ אֶת שְׁמוֹ יִצְחָק וַהֲקִמֹתִי אֶת בְּרִיתִי אִתּוֹ לִבְרִית עוֹלָם לְזַרְעוֹ אַחֲרָיו:

(כ) וּלְיִשְׁמָעֵאל שְׁמַעְתִּיךָ הִנֵּה בֵּרַכְתִּי אֹתוֹ וְהִפְרֵיתִי אֹתוֹ וְהִרְבֵּיתִי אֹתוֹ בִּמְאֹד מְאֹד שְׁנֵים עָשָׂר נְשִׂיאִם יוֹלִיד וּנְתַתִּיו לְגוֹי גָּדוֹל:

(כא) וְאֶת בְּרִיתִי אָקִים אֶת יִצְחָק אֲשֶׁר תֵּלֵד לְךָ שָׂרָה לַמּוֹעֵד הַזֶּה בַּשָּׁנָה הָאַחֶרֶת:

(כב) וַיְכַל לְדַבֵּר אִתּוֹ וַיַּעַל אֱלֹהִים מֵעַל אַבְרָהָם:

1. עיין בפסוקים טו-כב, וענה:

א. שלוש פעמים בפסוקים אילו מבטיח הקב"ה לאברהם בן משרה. סמן אותם במרקר צהוב.

ב. "וְקָרָאתָ אֶת שְׁמוֹ יִצְחָק וַהֲקִמֹתִי אֶת **בְּרִיתִי** אִתּוֹ" (יט), "וְאֶת **בְּרִיתִי** אָקִים אֶת יִצְחָק" (כא), על איזו ברית מדובר?

ג. סמן במרקר ירוק את שתי התגובות של אברהם להבטחה זו?

בראשית יז , יז

וַיִּפֹּל אַבְרָהָם עַל פָּנָיו וַיִּצְחָק וַיֹּאמֶר בְּלִבּוֹ הַלְּבֶן מֵאָה שָׁנָה יִוָּלֵד וְאִם שָׂרָה הֲבַת תִּשְׁעִים שָׁנָה תֵּלֵד:

רש"י

ויפל אברהם על פניו ויצחק - זה תירגם אונקלוס: וחדי - לשון שמחה.

1. עיין בפסוק יז ובדברי רש"י, וענה:

א. ניתן לדרוש את התגובה הראשונה של אברהם **כגנאי** לאברהם, וניתן לדרוש אותה **כשבח** לאברהם. כיצד?

ב. באיזו דרך בחר רש"י לפרש את תגובתו של אברהם, לגנאי או לשבח?

|  |
| --- |
| **בראשית יז, יח**וַיֹּאמֶר אַבְרָהָם אֶל הָאֱלֹהִים לוּ יִשְׁמָעֵאל יִחְיֶה לְפָנֶיךָ: |
| **רש"י** לו ישמעאל יחיה - הלוואי שיחיה ישמעאל, איני כדאי (ראוי) לקבל מתן שכר כזה.יחיה לפניך - יחיה ביראתך, כמו "התהלך לפני" (פסוק א), פלח קדמי (עבוד לפני). | **⌧ רמב"ן** לו ישמעאל יחיה - ...ואמר אברהם, אם ישמעאל יחיה לפניך ארצה בברכה הזאת אשר ברכתני בזרע שרה, כי הבטיחו מתחלה "אשר יצא ממעיך הוא יירשך" (טו, ד), והנה היורש אותו יחיד, **והיה חושב שהוא ישמעאל,** ועתה כאשר נאמר לו כי משרה יוליד, והבין כי הוא היורש, פחד פן ימות ישמעאל, ולכן אמר זה. |

1. עיין בפסוק יח ובדברי רש"י ורמב"ן, וענה:

א. "לוּ יִשְׁמָעֵאל יִחְיֶה לְפָנֶיךָ", מה הביא את אברהם לבקש בקשה זו מאת ה' דווקא עכשיו?

ב. לפי רש"י ורמב"ן, מה בדיוק מבקש אברהם בבקשה זו מאת ה'? (פרט את ההבדל בין שני הפירושים).

**הבטחות ה' לאברהם**

**8. עיין בפסוקים של שש ההתגלויות, ורשום בטבלה שלפניך -**

* **האם בהתגלות מדובר על "הבטחה", על "ברית" או על "שבועה"?**
* **איזה נושא מופיע בכל התגלות (🗸), ואיזה לא (🗶)?**

**שים לב אם בפרשיה לא נזכרת המילה "ברית" או "שבועה" אז רשום שזו "הבטחה"**

|  |  |  |  |  |  |  |
| --- | --- | --- | --- | --- | --- | --- |
|  | **הבטחה / ברית / שבועה**  | **תזכה שיצאממך זרע** **(עם)** | **זרעך יזכה לקבל את הארץ** **(ארץ ישראל)**  | **תזכה שזרעך יהיה רב עם גדול**  | **תזכה שה' יהיה האלוקים של זרעך לעולם** | **תזכה** **שארץ כנען תהיה לזרעך לעולם**  |
| **(1) פרק יב - הציווי "לך לך מארצך"**  | **הבטחה** |  |  |  |  | 🗶 |
| **(2) פרק יג - אחרי הפרידה מלוט**  |  |  |  |  |  |  |
| **(3) פרק טו - המחזה שלפני ברית בין הבתרים**  |  |  |  | ✓ |  |  |
| **(4) פרק טו - ברית בין הבתרים**  |  |  |  |  |  |  |
| **(5) בראשית יז - לפני מצוות ברית המילה** |  |  |  |  |  |  |
| **(6) בראשית כב - אחרי עקידת יצחק**  |  |  |  |  |  |  |